 Generate an article for the following headline: Ẹ yé fi fóònù lé mi kiri lórí ọrọ tí mo sọ lórí ìbálòpọ- Toyo-Baby : Gbajúgbajà òṣèré, Olayode Juliana tí ọpọ mọ sí Toyo baby ti ṣèkìlọ fún àwọn tó ń bu ẹnu àtẹ lù ú lórí ìpinu rẹ láti má nì í ìbálòpọ títí òun fi máa ṣe ìgbéyàwó. Lọjọ Àìkú ni Juliana ti kọkọ fi fídíò kan síta níbi tó ti sọrọ nípa ìpèníjà tó ń la kọjá nítorí ìpinu rẹ láti wà ní mímọ títí dí àsìkò tí òun yóò  ṣe ìgbéyàwó. Nínú fídíò náà ni Juliana ti sọ àwọn nǹkan tó ń là kọjá lórí ìpinnu yìí pàápàá lẹnu ọjọ mẹta yìí. Nínú fídíò kan tí Olayode Juliana fi sojú òpó Instagram rẹ lọjọ Àìkú, ọjọ Kẹfà oṣù Kejìlá ọdún 2022 ló ti sọ wí pé ọrọ ara òun kò fẹ yé òun mọ. Juliana ní gbogbo bí ó ṣe ń ṣe òun ni pé kí òun ní ìbálòpọ, òun tó jẹ wí pé òun ti pinnu wí pé tí kò bá di alẹ ọjọ ìgbéyàwó òun kò ní dan irú rẹ láṣà. Ó ní gbogbo ìpèníjà tí àwón ènìyàn tí wọn ṣe irú ìpinnu yìí ń là kójá ni òun náà ń là kọjá nítorí náà kí wọn má jẹ ẹ kí ìgbádùn ìṣẹjú mélòó kan ba ìpinnu wọn pẹlú Ọlọrun jẹ. Ó fi kun pé nígbà tí ara òun kò fẹ gbà á mọ ni òun kọjú sí Ọlọrun láti bá a sọrọ. Juliana ní òun sọ fún Ọlọrun wí pé ṣe ó sọ nínú ìwé mímọ Pọọlù pé bí ènìyàn kò bá le mú ara dúró mọ ònítọhún le ṣe ìgbéyàwó, bóyá kí òun lọ torí ìbálòpọ ṣe ìgbéyàwó. Fídíò yìí ti wá ń fa onírúurú àríwísí láti ọdọ àwọn ènìyàn, bí àwọn ènìyàn kan ṣe ń kan sárá sí òṣèrébìnrin náà lórí ìpinnu rẹ ni àwọn mìíràn ń yọ ẹnu gẹrẹ sí. Àwọn mìíràn tilẹ ń sọ pé àìní ìbálòpọ ṣaájú ìgbéyàwó kò túmọ sí pé ọkàn rẹ yóò balẹ tó bá ṣe ìgbéyàwó tán àti pé kò túmọ sí pé yóò ní ìgbéyàwó aláyọ. Lẹyìn tí àwọn ènìyàn bẹrẹ sí ní kàn sí Juliana lórí fídíò tó ṣe ní òṣèrébìnrin náà ti rọ àwọn ènìyàn láti fi òun sílẹ. Nínú àtẹjáde kan tí Toyo Baby fi sójú òpó Instagram rẹ lọjọru ló ti ṣèkìlọ fún àwọn tó ń pè é láti ba sọrọ lórí fídíò náà. Nínú àtẹjáde ọhún, Juliana ní òun kò kábàámọ wí pé òun ṣe fídíò náà nítorí òun ṣe fídíò náà láti fi ṣe ìwúrí fún irú àwọn ènìyàn tí wọn ní irú ìpinu tí òun ní láti má jẹ ẹ kí ọkàn wọn pamí láti yí ìpinu wọn padà. Juliana ní láti ìgbà tí òun ti fídíò náà jáde ni gbogbo ènìyàn ti ń pe òun lórí fóònù láti bá òun sọrọ lórí fídíò àti pé ní ṣe ló dàbí wí pé gbogbo ènìyàn ló ti ní nọmbà fóònù òun lọwọ. Ó ní kí àwọn ènìyàn dẹkun fífi àtẹjíṣẹ ránṣẹ sí òun lórí fídíò náà nítorí òun kò kábàámọ àti pé àsìkò yìí ni inú òun dùn jù ní ìgbésí ayé òun. Ó fi kun pé ọpọlọpọ máa ń rò wí pé nítorí àwọn kò lè ṣe nǹkan, ẹlòmíràn kò ní le ṣe nǹkan náà àti pé òun kò mọ ìdí tí àwọn ènìyàn fi ń bínú pẹlú àwọn nǹkan tí òun sọ. Ó tẹsíwájú pé jíjáde síta láti sọ ìlàkàkà òun nípa ohun tí òun ń là kọjá lórí wí pé òun kò ní ní ìbálòpọ kò túmọ sí wí pé òun kì í ṣe onígbàgbọ mọ bí ó tilẹ jẹ pé ọpọ ni kì í lè sọ irú rẹ nítorí ìbẹrù òun tí àwọn ènìyàn yóò sọ. Òṣèré náà ní òun ṣe ìpinu òun láti fi sin Ọlọrun ni tóun sì ní ìgbàgbọ pé Ọlọrun máa ran òun lọwọ láti gbé ìpinu ọhún délẹ. Juliana tún là á mọlẹ pé gbígbé ìgbéayé tí mímọ kọjá ọrọ ìbálé nìkan, ó ní ó jẹ wíwá ní àyíká tí kò ní sí ọrọ ìfipábánilòpọ, àgbèrè àti àwọn ìwà kòtọ mìíràn lórí ìbálòpọ. Bákan náà ló ní kò sí bí àwọn ènìyàn ṣe lè bu ẹnu àtẹ lu òun tó òun kò ní yé sọrọ nípa rẹ àti pé gbogbo èébú náà ló tún kí ọkàn òun tún le si ní. Ìhà tí àwọn ènìyàn kọ sí fídíò náà tún jẹ kí n tún ṣe ìpinu mi lákọtun pẹlú Ọlọrun lórí ìbálòpọ. 